Diari Oficial de la Generalitat Valenciana


Sumari del DOGV 97, del 10-03-1983 (1983/802147)

ORDRE de la Presidència de la Generalitat Valenciana d'1 de març de 1983, sobre tramitació del recursos d'alçada interposats contra resolucions administratives emanades òrgans de les Conselleries, de nivell inferior a Conseller
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1983/03/01/(1)/dof/vci/html**

### Dades del document

Número de DOGV
:   97

Data del DOGV
:   10-03-1983

Secció del DOGV
:   DISPOSICIONS GENERALS

Número del document
:   1983/802147


Data del document
:   01-03-1983

Organisme emissor
:   Presidència de la Generalitat

Tipus de document
:   Ordre

Anàlisi jurídica

Ordre de la Presidència de la Generalitat Valenciana, de l'1 de març de 1983, sobre tramitació dels recursos d'alçada interposats contra resolucions administrativas emanades dels òrgans de les conselleries, de nivell inferior a conseller.  
L'Article 7.e, 2, del Reglament de Règim Interior del Consell de la Generalitat Valenciana, aprovat per Decret de 3 de desembre de 1982, estableix que correspon al President del Consell, entre altres competències, la de coordinar les funcions atribuïdes a cadascun dels òrgans del Consell.  
D'altra banda, l'article 36 de l'esmentat Reglament atribueix als respectius Consellers la competència per a resoldre els recursos d'alçada interposats contra resolucions administratives emanades dels òrgans inferiors, i que les seues resolucions esgoten la via administrativa.  
La possibilitat, per tant, que amb aquestes resolucions s'esgote la via administrativa fa necessària la unificació dels criteris que han d'utilitzar-se per a l'adopció de tals resolucions, per tal evitar discrepàncies, no sols entre resolucions que procedesquen de diverses Conselleries, sinó discrepàncies amb criteris que poden ser utilitzats pel Ple del Consell quan resolga els recursos interposats davant d'aquest a l'empar del que disposa l'article 37 del Reglament esmentat.  
Convé, doncs, arbitrar un sistema perquè aquesta unificació de criteris es realitze a través d'aquesta Presidència, exercint així les seues possibilitats de coordinar funcions, mitjançant un procediment que permeta que s'hi coneguen totes les resolucions de recursos dictats en les Conselleries.  
El sistema que aquesta Ordre implanta és el que permet que la Presidència conega aquestes resolucions abans de dictar-les encara que per evitar excessives dilacions s'entendrà que no hi ha objecció si no es comunica res a la respectiva Conselleria en un termini prudencial que s'hi determina.  
Com açò pot originar algun retard en el funcionament de les Conselleries, només les competències atribuïdes a cada una d'elles supose un augment important del nombre de recursos a resoldre per part d'aquestes, de L'experiència d'aquest procediment es derivaran unes normes o criteris generals que seran dictats en el moment oportú, i que faran i necessari el tràmit establert en aquesta Ordre, la qual té, per tant, un caràcter provisional, i estarà en funcionament fins que l'existència de tals normes generals faça innecessari el tràmit que s'hi estableix.  
En virtut d'çó,  
Article 1.r  
ORDENE  
Totes les propostes de resolucions de recursos d'alçada que hagen d'adoptar els Consellers en l'àmbit de llurs respectives competències, i d'acord amb el que disposa l'article 36 del Reglament de Règim Interior del Consell de la Generalitat Valenciana, seran remesos prèviament a aquesta Presidència, a l'efecte de tenir-ne coneixement i, si s'escau, perquè aquesta puga formular les observacions adients per a la unificació de criteris entre distintes Conselleries.  
Article 2.n  
Si en un termini de vuit dies, des de l'entrada de les esmentades propostes en el registre de la Presidència, no fos rebuda en el registre d'entrada de la Conselleria respectiva cap comunicació a aquest respecte, el Conseller podrà resoldre el recurs en la forma proposada.  
Cosa que fem pública perquè en prengueu coneixement. València, 1 de març de 1983.  
El President de la Generalitat,   
JOAN LERMA I BLASCO


Còpia Permalink ELI